text: Derfor har du måske problemer med internettet 
  24 juli 2017 kl. 09.07
  Et overgravet fiberkabel ved Horsens er skyld i, at et stort antal virksomheder – og måske også private – er ramt af internetnedbrud hele dagen.
  Det er et af GlobalConnect’s fiberkabler, der er gravet over på E45 ved Horsens. Her er man i øjeblikket ved etablere nye til- og frakørselsramper til E45 nord for Hatting.
  Ifølge Pernille Ravn, teknisk direktør ved GlobalConnect, skal der graves to nye brønde og nedlægges nyt fiberkabel- og rør, før der igen kan etableres forbindelse igennem kablet. Det er et arbejde, som forventes afsluttet ved 20-tiden i aften.
  GlobalConnect har endnu ikke overblik over hvor mange kunder, der er ramt.
  - Der er tale om rigtig mange kunder, siger Pernille Ravn til TVSYD.
  GlobalConnect udbyder fibernet, datacentre og cloud, og har udelukkende erhvervskunder.
  - Men private kunder kan være ramt, hvis de er kunde hos en af vores erhvervskunder, siger teknisk direktør, Pernille Ravn.
  ClobalConnect oplyser også, at det er IT-set-up’et hos de enkelte kunder, der afgør, i hvilket omfang kommunikationen via internettet vil være ramt.
  Opdateret: GlobalConnect oplyser nu, at arbejdet med at genetablere fiberkablet forventes afsluttet klokken 18.
  